**Дејвид Џуд Хејворт Ло** (роден на 29 декември 1972 г.) — англиски глумец.

Тој добил номинации за два Оскари, две награди на здружението на филмски глумци, три Златни глобуси и две БАФТА награди, од кои добил една. Во 2007 година, тој добил почесна награда Сезар за исклучителни филмски достигнувања и бил назначен за Витез од редот на уметноста и книжевноста од француската влада.

Ло го привлекол вниманието на пошироката јавност со улогата во филмот *Талентираниот господин Рипли* (1999), за која добил БАФТА награда и номинации за Златен глобус и Оскар за најдобар глумец во споредна улога. Во 2004 година, тој добил номинации за наградите Оскар, Златен глобус и БАФТА за улогата во епскиот воен филм *Студена планина* (2003). Други забележителни улоги тој играл во филмовите *Гатака* (1997), *Непријател пред портите* (2001), *Вештачка интелигенција* (2001), *Пат кон пропаста* (2002), *Алфи* (2004), *Блискост* (2004), *Одмор* (2006), *Зараза* (2011), *Хуго* (2011), *Ана Каренина* (2012), *Нуспојави* (2013) и *Гранд хотел Будимпешта* (2014). Тој ја играл улогата на Д-р Вотсон во *Шерлок Холмс* (2009) и *Шерлок Холмс: Игра на сенки* (2011).

Ло исто така има исклучителна кариера како театарски глумец, добивјќи три номинации за наградата Лоренс Оливие и две за наградата Тони. Тој глумел во неколку претстави во Лондонскиот театар Вест Енд и на Бродвеј.

Животопис
---------

Ло бил свршен со глумицата Сиена Милер, но уште додека траела нивната врска, тој ја изневерил со 26-годишната дадилка Дејзи Рајт. Случката се случила во Њу Орлеанс, каде Ло го снимал филмот „Сите луѓе на кралот". Подоцна, таа била отпуштена од работа од неговата сопруга, а дадилката ја објавила својата приказна во британскиот таблоид „Сандеј мирор". По скандалот, Ло јавно се извинил, но сепак, во ноември 2006 година, неговата свршеница го напуштила.

Филмска кариера
---------------

Својата глумечка кариера ја започнал во Националниот музички младински театар во 1987 година и својата прва филмска улога ја добил во 1989 година. По настапувањето во филмовите режирани од Ендру Никол, Клинт Иствуд и Дејвид Кроненберг, тој бил номиниран за оскар за најдобра споредна машка улога во 1999 година за улогата во филмнот Талентираниот Господин Рипли. Во 2000 година тој ја добил и наградата за најдобра машка споредна улога на *Британската Академија*. Во 2006 година тој бил еден од најпрофитабилните филмски ѕвезди.

Наводи
------

1. ↑  Barratt, Nick (9 September 2006). „Family Detective: An investigation into our hidden histories. This week: actor Jude Law". *The Daily Telegraph*. London: 16.
2. ↑  *Who's Who*. London, England: A & C Black. 2006. стр. 1307.
3. ↑  Наташа Спирова, „Џад Лоу падна на дадилката, на Лопез слабост ѝ се танчерите", *Антена*, број 852, 24.20.2014, стр. 12-13.
4. ↑  "Tom Cruise and Hanks Top New Power List", *World Entertainment News Network*, 10 април 2006.

Надворешни врски
----------------

|  |  |
| --- | --- |
| Ризница | „Џуд Ло" на Ризницата ? |

* Џуд Ло на  Семрежната филмска база на податоци (англиски)

* Филмографија на Џад Ло Архивирано на 4 август 2011 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85547946
* LCCN: no00032740
* ISNI: 0000 0001 2282 5693
* GND: 129968498
* SUDOC: 059667249
* BNF: cb140296677 (податоци)
* MusicBrainz: 161c2a97-ed05-435b-af26-438346312681
* NDL: 00858776
* NKC: xx0039557
* BNE: XX1174094
* CiNii: DA13911124

 |

 |